Pengairan hidung

Pengairan hidung ialah amalan kesihatan peribadi yang membabitkan pembanjiran rongga hidung dengan air garam suam menerusi semperit atau neti pot (teko neti). Tujuannya adalah untuk menghapuskan lendir kelebihan dan melembapkan rongga hidung. Amalan ini telah menjalani pengujian klinikal dan didapati selamat dan bermanfaat, tanpa sebarang kesan sampingan.

Manfaat dan kegunaan yang didakwa 
Menjirus hidung dengan air garam menggalakkan kesihatan hidung. Ia boleh digunakan oleh pesakit sinusitis kronik, termasuk mereka yang menghidap gejala sakit muka, sakit kepala, halitosis, batuk, dan rhinorrhea anterior (buangan berair), dengan satu kajian melaporkan juga bahawa "kesan pengairan hidung untuk merawat gejala tersebut adalah sama sahaja dengan terapi ubat.”  Dalam kajian yang lain, "pengairan hidung air garam hipertonik harian memperbaik mutu kehidupan yang berkait dengan sinus, serta mengurangkan gejala dan penggunaan ubat bagi mereka yang sering menghidap sinusitis, dengan pengairan disyorkan sebagai "rawatan tambahan yang berkesan untuk gejala sinusitis yang kronik." 

Pengairan hidung dikatakan membantu mencegah selesema dan menggalakkan kesihatan hidung menerusi pembersihan saluran hidung serta pengurangan keadaan kesebakan, kekeringan, dan gejala alergi. Bagi mereka yang menghidap sinusitis kronik, pengairan hidung merupakan cara yang cepat dan murah untuk menggalakkan fungsi silium dan pusing ganti lendir, dan mengurangkan edema, serta juga memperbaik penyairan menerusi sinus ostia. Secara ringkas, pengairan hidung dikatakan boleh: 

 Menghapuskan lendir yang bergetah dan membantu mengurangkan kesebakan hidung
 Membersihkan dan menghapuskan rongga sinus daripada alergen, bahan yang merengsakan, serta bahan cemar
 Merawat sinusitis kronik
 Merawat rhinosinusitis bakteria akut 
 Merawat rhinitis alergi 
 Mencegah selesema dan flu
 Mengurangkan kekeringan hidung
 Menggalakkan kesihatan saluran hidung
 Merawat sindrom hidung kosong (hidung cacat yang diakibatkan oleh peresekan turbinat yang terlalu agresif)
 Memperbaik pernafasan
 Mengurangkan batuk dan gejala lain yang diakibatkan oleh ubat titis hidung
 Mengurangkan gejala fantosmia buat sementara
 Memperbaik kesihatan sinus secara amnya.

Amalan pernafasan yoga yang dikenali sebagai pranayama diperkukuh dengan amalan jala neti kerana kebanyakannya membabitkan pernafasan dalam menerusi lubang hidung.

Manfaat-manfaat lain yang dikesan oleh para pengamal termasuk:
 Penglihatan menjadi lebih jelas. Jala neti dapat membersihkan duktus air mata
 Memperbaik penderiaan bau
 Memperbaik penderiaan rasa
 Pernafasan yang lebih dalam dan lebih selesa.

Masalah berpotensi 
 Sesetengah orang mungkin memiliki sumbatan yang keras. Ini boleh dihapuskan secara beransur-ansur melalui sejumlah percubaan, akan tetapi jika penyumbatan diakibatkan oleh septum tersisih, pembedahan kecil mungkin diperlukan.
 Sesetengah sumbatan sederhana boleh dihapuskan menerusi sutra neti, jika Jala neti tidak berjaya. 
 Rasa jengkel atau rasa membakar pada pelapik hidung: Rasanya seakan-akan rasa jengkel yang diakibatkan oleh klorin di dalam kolam renang. Ini biasanya diakibatkan oleh air pada suhu dan/atau kemasinan yang salah, atau juga kerana garam itu mengandungi bahan iodin. Air sejuk mungkin mengakibatkan ketidakselesaan kepada banyak orang. Jika air adalah pada suhu badan atau kemasinan yang betul, cubalah garam tanpa iodin.
 Pesakit mungkin mengalami sakit teruk yang diakibatkan oleh tekanan pada sinus. Mereka itu mesti berhenti dengan serta merta dan berjumpa doktor. 
 Mereka yang mengalami ketidakselesaan telinga semasa melakukan Jala Neti mesti menghembus hidung dengan lebih lembut selepas membasuh hidung. Jika masalah itu masih dialami, bukaan tiub Eustachia mereka mungkin terlalu besar dan amalan ini mungkin tidak sesuai untuk mereka.
 Pengaliran hidung tidak boleh dilakukan apabila seseorang sedang berdarah hidung atau baru-baru sahaja menjalani sesetengah jenis pembedahan hidung.

Rujukan

Pautan luar 
 Wikibooks How-to wikibook untuk cara menggunakan neti pot
 Kertas penyelidikan Library of Neti oleh Swami B. Saraswati dan Dr. Steve Rabone 
 Maklumat Pengairan Hidung oleh University of Wisconsin Family Medicine
 Video Arahan Mayo Clinic

Kesihatan
Kriyas
Ayurveda